46. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. 951.1/38/98 της 6/29 Δεκ. 1998 (ΦΕΚ Β΄1292) Καταβολή βοηθήματος Οικογενειακής και Επαγγελματικής Αυτοτέλειας στις άγαμες θυγατέρες μετόχων και μερισματούχων ΜΤΝ. Έχοντας υπόψη: α.Τον Κ.Ν. 5481/32 «Περί ΜΤΝ». β.Το Νόμ. 994/1449 «Περί καταβολής προσθέτου προικός στις θυγατέρες μετόχων του ΜΤΝ και περί συμπληρώσεως των περί ΜΤΝ διατάξεων». γ.Την παρ. 2 του άρθρ. 1 της ΚΥΑ Υπουργών Εθνικής Άμυνας και Οικονομικών, Φ.800/5/28.1.88 «Περί τροποποίησης και συμπλήρωσης διατάξεων της νομοθεσίας για τα ΜΤΣ και ΜΤΝ». δ.Το άρθρ. 19 του Νόμ. 2641/98 «Περί Παλλαϊκής Άμυνας και άλλες διατάξεις». ε.Το Νόμ. 2292/95 «Περί Οργανώσεως και λειτουργίας του ΥΕΘΑ, Διοίκηση και Έλεγχος των ΕΔ». στ.Την υπ΄αριθ. 29261/7.10.96 απόφαση του Πρωθυπουργού και Υπουργού Εθνικής Άμυνας «Περί αναθέσεως αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας». ζ.Την απόφαση ΔΣ/ΜΤΝ με αριθ. 44/5.11.98. η.Την εισήγηση του Γενικού Επιτελείου Ναυτικού. θ.Το γεγονός ότι από την απόφαση αυτή δεν προκαλείται οικονομική επιβάρυνση σε βάρος του κρατικού προϋπολογισμού, αποφασίζουμε: 2.Το Βοήθημα Οικογενειακής Αυτοτέλειας στις Άγαμες  θυγατέρες των μετόχων και Μερισματούχων του Μετοχικού Ταμείου Ναυτικού (ΜΤΝ) που γεννήθηκαν από το 1963 και εντεύθεν, καταβάλλεται σταδιακά ως εξής: α.Στις γεννηθείσες: (1)Το 1963 με τη δημοσίευση της παρούσης (2)Το διάστημα 1964 – 1967 εντός του 1999 (3)Το διάστημα 1968 – 1972 εντός του 2000 (4)Τα έτη 1973 και 1974 εντός του 2001 (5)Τα έτη 1975 και 1976 εντός του 2002. β.Στις γεννηθείσες από το 1977 και εντεύθεν η καταβολή θα γίνεται με τη συμπλήρωση του 25 ου έτους της ηλικίας τους. 3.Με απόφαση του Δ.Σ. του Ταμείου θα καθορίζεται η χρονολογική σειρά καταβολής εντός των ως ανωτέρω καθορισθέντων χρονικών ορίων, με βάση τη χρονολογία γέννησης μιας εκάστης των δικαιούχων και κατόπιν εγγράφου ενημερώσεώς τους με μέριμνα του Ταμείου. 4.Το καταβαλλόμενο εφάπαξ Βοήθημα Οικογενειακής Αυτοτέλειας υπολογίζεται με βάση το μέρισμα που λαμβάνει ο μερισματούχος ή η χηρεύουσα οικογένεια θα ελάμβανε ο ενεργός μέτοχος, λογιζόμενος ως μερισματούχος κατά τη χρονολογική συμπλήρωση του 25 ου  έτους της ηλικίας των αγάμων θυγατέρων από της οποίας χρονολογίας θεμελιώνεται το δικαίωμα λήψεως του Βοηθήματος, οπότε και παύουν να καταβάλλονται οι προβλεπόμενες υπέρ ΒΟΕΑ κρατήσεις. 5.Η παρούσα ισχύει από της δημοσιεύσεώς της στην Εφημερίδα της Κυβερνήσεως. 